Document ID: /roh_data/filtered/swiss_laws_in_ROHinterleaved.jsonl.gz/31411

This text was translated from EN into Rumantsch Grischun.

The risks to humans, animals and the environment from the use of plant protection products shall be reduced and the quality of drinking water, surface waters and groundwater shall be improved. The risks to surface waters and to semi-natural habitats and the extent of groundwater contamination must be reduced by 50 per cent by 2027 relative to the mean value for the years 2012−2015. If the risks remain unacceptable, the Federal Council may set a reduction path for the period from 2027. The Federal Council shall specify the indicators for assessing achievement of the values referred to in paragraph 2. These indicators shall take account of the toxicity and the use of the various plant protection products. For this purpose, the Federal Council shall consider data from, among other sources, the information system referred to in Article 165f . The Federal Council may define risk reduction values for other risk areas. The sectoral and producer organisations concerned and other stakeholder organisations may take risk reduction measures and report regularly to the Confederation on the nature and effect of the measures they have taken. The Federal Council may designate the organisations referred to in paragraph 5. It may appoint a private sector agency to perform certain tasks, such as assessing risk reduction measures, monitoring the results or providing advisory services, and may offer financial support for such activities. Should it become apparent that that the reduction targets referred to in paragraph 2 will not be achieved, the Federal Council shall take the necessary measures two years at the latest before the deadline, specifically by revoking the approval of substances posing a particularly high risk. Inserted by No I 3 of the FA of 19 March 2021 on Reducing the Risks associated with Pesticide Use, in force since 1 Jan. 2023 (AS 2022 263; BBl 2020 6523, 6785).

Las ristgas che resultan per ils umans, per ils animals e per l’ambient pervia dal diever da products fitosanitars duain vegnir reducidas, e la qualitad da l’aua da baiver, da las auas da surfatscha e da l’aua sutterrana duai vegnir meglierada.  Las ristgas per ils secturs da las auas da surfatscha e dals spazis da viver natirals sco er la contaminaziun da l’aua sutterrana ston vegnir reducidas per 50 pertschient fin l’onn 2027 en cumparegliaziun cun la valur media dals onns 2012−2015. Sche las ristgas restan inacceptablas, po il Cussegl federal fixar in plan da reducziun che vala a partir da l’onn 2027. Il Cussegl federal fixescha ils indicaturs, cun ils quals i vegn calculà, sche las valurs tenor l’alinea 2 èn vegnidas cuntanschidas. Quests indicaturs tegnan quint da la toxicitad e dal diever dals differents products fitosanitars. Per quest intent utilisescha il Cussegl federal tranter auter las datas dal sistem d’infurmaziun tenor l’artitgel 165f . Per ulteriurs secturs da ristga po il Cussegl federal definir valurs per la reducziun da las ristgas. Las organisaziuns da las branschas e dals producents pertutgadas sco er ulteriuras organisaziuns pertutgadas pon prender las mesiras ch’èn necessarias per la reducziun e rapportar regularmain a la Confederaziun davart il gener e l’effect da las mesiras ch’ellas han prendì. Il Cussegl federal po designar las organisaziuns tenor l’alinea 5. Singulas incumbensas, sco l’examinaziun da las mesiras per reducir las perditas da nitrogen e da fosfor, il monitoring dals resultats u la cussegliaziun, po el surdar ad in’agentura da l’economia privata, ed el po sustegnair finanzialmain l’activitad da questa agentura. Sch’igl è previsibel che las finamiras da reducziun tenor l’alinea 2 na vegnan betg cuntanschidas, prenda il Cussegl federal – il pli tard 2 onns avant la scadenza dal termin – las mesiras necessarias, particularmain cun revocar l’approvaziun da substanzas activas spezialmain privlusas. Integrà tras la cifra I 3 da la LF dals 19 da mars 2021 davart la reducziun da las ristgas en connex cun il diever da pesticids, en vigur dapi il 1. da schan. 2023 (AS 2022 263; BBl 2020 6523, 6785).